Samuel Steinmann er død
Forstander Ervin Kohn i Det Mosaiske Trossamfund melder om dødsfallet på Twitter natt til lørdag. – Den siste som kunne vitne om deportasjonen med Donau, er borte. Hans vitnemål er sterkt, skriver Kohn. Les også: Samuel Steinmann hedret for sin fortellerinnsats Steinmann var den siste gjenlevende av de 532 jødene som ble fraktet med Donau fra Oslo havn i retning konsentrasjonsleiren Auschwitz-Birkenau 26. november 1942. Han var 19 år da han ble tvunget om bord i skipet. Han ble befridd av amerikanske soldater i april 1945. Mange har opp gjennom årene fått oppleve Steinmann berette om tilintetgjørelsesleiren Auschwitz. Donau ble senket i en sabotasjeaksjon utenfor Drøbak 17. januar 1945. Vraket ble fraktet til Tyskland og solgt til opphogging i 1952.
Samuel Steinmann er død, 91 år gammel. Han var den siste gjenlevende av de norske jødene som ble deportert i 1942.